Ruska carska garda
<s>Ruska carska garda (ruski: Росси́йская импера́торская гвардия) bila je elitna jedinica Ruske carske vojske koja je postojala od 1683. do 1917.</s>

<s>Historija</s>

<s>Historija garde počela je sa Petrom Velikim koji je početkom 18. vijeka osnovao prve dvije regimente Semjonovsku i Preobražensku.</s><s>Kako Carska Rusija nije imala odgovarajuće vojne škole, te su gardijske jedinice postale svojevrsne obrazovna institucija ruske vojske.</s>

<s>Gardijske regimente su sudjelovale u gotovo svim bitkama Velikog sjevernog rata.a nakon tog i u tri naredna rata sa Švedskom.</s>

<s>Garda je u 18. vijeku postala utjecajna politička sila, jer su gardisti uglavnom regrutirani iz plemićkih redova, i često su bili u bliskoj rodbinskoj vezi sa dvorom.</s><s>Mnogi ruski vladari su došli na tron zahvaljujući podršci gardista.</s><s>Jedna od njih je bila je i Katarina Velika za čijeg mandata je uveden propis da pripadnici garde ne mogu biti niži od 182,5 cm (prosječna visina vojnika je tada bila oko 160 cm).</s>

<s>Početkom 19. vijeka garda je ponovo dobila svoju uobičajenu ulogu, a njezini pripadnici su se istaknuli u nekoliko bitaka Napoleonskih ratova kao što su Bitka kod Borodina i Bitka kod Leipziga.</s>

<s>Ruski car Aleksandar I je 1814, nakon pobjede nad Napoleonom, svečano umarširao u Pariz u pratnji ruskih gardista.</s>

<s>Početkom 20. vijeka garda je sudjelovala u Rusko-japanskom ratu, a kasnije u gušenju Ruske revolucije 1905.</s><s>U novembru 1905. je car Nikolaj II. poslao Semjonovsku i Preobražensku regimentu da uguše pobunu u Moskvi.</s><s>Pojedini oficiri su nakon tog odbili primiti orden, iz prezira prema policijskom poslu koji su obavili, zbog toga su izbačeni iz garde.</s>

<s>Gardisti su sudjelovali u Prvom svjetskom ratu, naročito u borbama u Istočnoj Pruskoj 1914. gdje su pretrpili velike gubitke.</s>

<s>Nakon Oktobarske revolucije 1917. i svrgavanja cara Nikolaja II.</s><s>Carska garda je ukinuta.</s>

<s>Garda je vremenom jako narasla  1914. imala je 3 pješadijske, 2 konjičke divizije i 1 streljačku regimentu.</s>

<s>Izvori</s>

<s>Vanjske veze</s>

<s>Ruska garda: Ilustrirani prikaz povijesti elitnih jedinica u Rusiji 
 The Russian Imperial Guard 1908-1914 (uniforme)</s>

<s>Oružane snage Rusije
Ruska vojna historija</s>

